L 308/104 Službeni list Europske unije 29.10.2014. PROVEDBENA ODLUKA KOMISIJE od 28. ožujka 2014. o izmjeni Odluke 98/536/EZ u pogledu popisa nacionalnih referentnih laboratorija (priopćeno pod brojem dokumenta C(2014) 1920) (2014/745/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih rezidua u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ ('), a posebno njezin članak 14. stavak 1. treći podstavak, budući da: (1) — Direktivom 96/23/EZ utvrđuju se mjere za praćenje tvari i skupina rezidua navedenih u njezinu Prilogu I. (2) — U skladu s člankom 14. stavkom 1. Direktive 96/23/EZ svaka država članica mora odrediti najmanje jedan nacio- nalni referentni laboratorij koji je odgovoran za određene zadatke koji su utvrđeni tom Direktivom. Istim člankom propisuje se i da popis tih određenih laboratorija sastavlja Komisija. (3) — Popis nacionalnih referentnih laboratorija za otkrivanje rezidua trenutačno je naveden u Prilogu Odluci Komisije 98/536/EZ (). (4) = Neke države članice odredile su dodatne nacionalne referentne laboratorije ili su određene laboratorije zamijenile drugim laboratorijima. Osim toga, za neke laboratorije koji su trenutačno navedeni u Prilogu Odluci 98/536/EZ promijenili su se podaci za kontakt i skupine rezidua koje prate. Stoga je radi jasnoće i dosljednosti prava Unije primjereno ažurirati popis nacionalnih referentnih laboratorija naveden u Prilogu toj Odluci. (5) — Odluku 98/536/EZ potrebno je stoga na odgovarajući način izmijeniti. (6) — Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje živo- tinja, DONIJELA JE OVU ODLUKU: Članak 1. Prilog Odluci 98/536/EZ zamijenjen je tekstom u Prilogu ovoj Odluci. Članak 2. Ova je Odluka upućena državama članicama. Sastavljeno u Bruxellesu 28. ožujka 2014. Za Komisiju Tonio BORG Član Komisije (') SLL 125,23.5.1996., str. 10. () Odluka Komisije 98/536/EZ od 3. rujna 1998. o utvrđivanju popisa nacionalnih referentnih laboratorija za otkrivanje rezidua (SL L 251, 11.9.1998., str. 39.).